Doložka vybraných vplyvov

A.1. Názov materiálu: 
        Návrh Národnej stratégie zamestnanosti Slovenskej republiky do roku 2020 

A.2. Vplyvy:

	Pozitívne* 	Žiadne*	Negatívne*	
1. Vplyvy na rozpočet verejnej správy
		X		
2. Vplyvy na podnikateľské prostredie –  dochádza k zvýšeniu regulačného  
    zaťaženia?		X		
3. Sociálne vplyvy 
–  vplyvy  na hospodárenie  
    obyvateľstva,
–  sociálnu exklúziu,
–  rovnosť príležitostí a rodovú rovnosť 
    a vplyvy na zamestnanosť	

X
       			
4. Vplyvy na životné prostredie		X		
5. Vplyvy na informatizáciu 
    Spoločnosti		X		
* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

A.3. Poznámky
Sumárne zhodnotenie sociálnych vplyvov. Návrh Národnej stratégie zamestnanosti Slovenskej republiky do roku 2020 (ďalej len „stratégia zamestnanosti“) bude mať závažný strednodobý a predpokladaný dlhodobý dopad na stav zamestnanosti a s tým súvisiaci sociálno-ekonomický rast a priaznivejší sociálny vývoj v spoločnosti. Podpora zamestnanosti prostredníctvom cieľov stratégie zamestnanosti bude prispievať k sociálno-ekonomickému rozvoju, zvýšeniu konkurencieschopnosti slovenského hospodárstva a zabezpečí koherenciu     s cieľmi rastu, zamestnanosti a kvality života. Tým významne prispeje  k sociálnej stabilite v spoločnosti, k rozvoju sociálnych podmienok a ku kvalite života na Slovensku. 
Z týchto dôvodov môže mať schválenie materiálu významné pozitívne účinky pre spoločnosť a sociálne začlenenie ľudí prostredníctvom ich integrácie na trh práce. Spoločnosť, ktorá podporuje zamestnanosť a vytvára priaznivejšie podmienky pre jej rast je prospešná pre všetkých z hľadiska sociálno-ekonomického rastu a zlepšenia životných podmienok, čo umožní spoločensky účelnejšie využitie finančných zdrojov. Podpora vytvárania pracovných miest a vyššia nadrezortná miera koordinácie existujúcich a navrhovaných systémov na podporu zamestnanosti vrátane riešenia špecifických otázok zamestnanosti, akými sú napr. regionálna dimenzia zamestnanosti, bremeno nezamestnanosti, otázka zamestnávania mladých ľudí, starších a pod., ktoré sú riešené v stratégii zamestnanosti sú nevyhnutné pre naplnenie cieľov Stratégie Európa 2020 pre oblasť zamestnanosti. Slovensko, ktoré si stanovilo cieľ dosiahnuť do roku 2020 mieru zamestnanosti (20-64 rokov) na úrovni 72% (Stratégia Európa 2020 pre oblasť zamestnanosti stanovila cieľ 75% mieru zamestnanosti obyvateľov EÚ vo veku 20 až 64 rokov) zaostávalo v roku 2013 za cieľom o 7 p. b. Toto zaostávanie pravdepodobne zmiernia výsledky za rok 2014, keď podľa aktuálnych údajov miera zamestnanosti na Slovensku za 1. polrok 2014 zaznamenala 65,7% a rozdiel oproti cieľovému stavu (72%) sa priblížil na 6,3 p. b. K plneniu vyššie uvedených cieľov môže významne prispieť zavedenie prístupu, ktorý by komplexne riešil problémy zamestnanosti a nezamestnanosti vo vzájomnej nadväznosti a pri zohľadnení pôsobenia faktorov, ktoré riešenie týchto problémov ovplyvňujú.

A.4. Alternatívne riešenia – nenavrhujú sa

A.5. Stanovisko gestorov